Raġel armat fetaħ in-nar fi sptar fi New York, fejn qatel tabiba u weġġa sitt persuni oħra, ħamsa minnhom serjament. L-aggressur, li fil-passat kien jaħdem bħala tabib fl-istess sptar, jismu Henry Bello u kellu 45 sena. Huwa qatel lilu nnifsu waqt l-attakk. L-isparatura bdiet għal ħabta tat-tlieta neqsin ħamsa ta' wara nofsinhar ħin lokali, fl-Isptar Bronx-Lebanon. Is-Sindku Bill de Blasio qal li dan l-attakk ma kienx att terroristiku, imma relatat mal-ħidma fl-istess sptar. Iddeskriva l-attakk bħala sitwazzjoni tal-biża f'nofs post li n-nies jassoċjawh mal-kura u l-fejqan. Dawk feruti għadhom qed jiġġieldu għall-ħajja.